**Vyhodnotenie medzirezortného pripomienkového konania**

**Návrh zákona o regulácii v sieťových odvetviach**

*(Návrh zákona o energetike a o zmene a doplnení zákona č. 276/2001 Z. z. o regulácii v sieťových odvetviach a o zmene a doplnení niektorých zákonov)*

Predkladateľ pristúpil k vypracovaniu návrhu nového zákona na základe stanoviska Legislatívnej rady vlády SR zo dňa 25. októbra 2011 z dôvodu rozsiahlej legislatívnej úpravy, vyplývajúcej z energetického balíčka a ako aj z aplikačnej praxe. Uvedený postup bol prijatý z dôvodu prehľadnosti a zrozumiteľnosti právnej úpravy a odôvodnený doterajším počtom novelizácií platného zákona o regulácii sieťových odvetví a rozsahom novely zákona o regulácii sieťových odvetví, ako aj významnými koncepčnými zmenami súvisiacimi s tzv. tretím energetickým balíčkom a návrhom nového zákona o energetike.

Materiál bol predmetom medzirezortného pripomienkového konania ako čl. III návrhu zákona o energetike a o zmene a doplnení zákona č. 276/2001 Z. z. o regulácii v sieťových odvetviach a o zmene a doplnení niektorých zákonov. Vyhodnotenie pripomienkového konania bolo vykonané v rámci pôvodného návrhu zákona o energetike a o zmene a doplnení zákona č. 276/2001 Z. z. o regulácii v sieťových odvetviach a o zmene a doplnení niektorých zákonov.

Predkladá sa bez rozporov s ústrednými orgánmi štátnej správy.